Die Affêre ~ My reis na vrede
Ek het hierdie blog 'n paar maande terug al geskryf, maar dit nooit op my page gesit nie. Ek het dit vanoggend ontdek en besluit, ag hoekom nie? Ons almal gaan deur sulke tye en let's face it, skool suck … Continue reading →
Posted in Uncategorized	Tagged Lockdown, Parenting, school
Posted on November 20, 2019 by Annalize
My oudste twee kinders het nie prefekte geword nie en hulle is werklik oukei. My oudste was op die kortlys en my middelkind nie. Nie een van die twee het ineengestort nie. Nie een van die twee was kwaad oor … Continue reading →
Posted in Ma Wees, Uncategorized	Tagged ouerskap
Posted on November 27, 2018 by Annalize
Dit is daardie tyd van die jaar…
Onderwysers het spesiale 'advent' kalenders wat die slapies tot die einde van die kwartaal aftel waarin daar skoon shots tequila weggesteek is in plaas van cheap no-name brand chocolates. Hulle wil nie meer cope met ons bloedjies nie en ek neem hulle nie kwalik nie.
Ma's gaan sien hulle huisdokters skelm vir benzodiazepien voorskrifte of sluit hulleself in die badkamer toe. Rescue drops se verkope styg drasties. Ons is nie meer lus vir gluten-vrye kosblikkies pak wat in elk geval net so terug kom nie. (Maar behoede nou jou lot die dag as jy besluit jy is keelvol en net 'n droë ryskoekie en 'n appel ingooi. Dan wou sussie kwansuis vrek van die honger.) Ons is keelvol van rondjaag van een aktiwiteit na die ander. Ons is moeg om kinders te smeek om huiswerk te doen. Ons is moeg om jong mammies met perfekte lywe 14h00 in die middag in hulle freakin gym klere by die skool te aanskou. Hallo! Stort 'n slag en trek klere aan.
Ek wil nou by die huis kom na werk en op my bed onder die waaier gaan lê en House Hunters International in vrede kyk. Ek wil nie meer Spar of Chinese winkel toe jaag vir last minute kuns projekte en strooi nie. Ek wil nie meer 'n mondeling help skryf nie. Ek wil nie meer kos maak nie (mens kan mos droom)
Pa's, wel pa's gaan aan met hulle lewe.
Dis eksamentyd vir die sonneblom en ek het nou al subtiel begin uitvis wat is die minimum slaagsyfer in graad 5. My moed het die pad gevat en my lus is by 'n retreat ingeboek.
Hierdie jaar was 'n genadelose koei en ek is nou oor dit. Ek kan nou doen met 'n miljoen en 'n eiland vakansie met bottomless gin en tonics.
Wie gaan saam met my?
Net toe ek dink dat ek oukei is
As jy weg is
As jy hier is maar ver is
Is jy weg en jou leë kwart van ons queen size bed voel sad en lonely
Die reuk van jou kas gee my ñ hol kol
Die kinders ignoreer my en ek voel leeg en kaal
Sonder jou arms en presence en die hitte van jou lyf
Die waarheid is dat jy, die siel is van my huis
So kom terug en maak my warm met jou alledaagse vuur.
Ons moet praat, want die hemel weet, sonder jou hier
praat ek met spoke wat soms as ek stil is terug praat
En dit my Lief is self vir mý so effens worrying.
Drome, koetse, wit perde en groot diamante
Posted on June 29, 2018 by Annalize
Net nadat ek en haar pa geskei het, het my oudste dogter een oggend vir my gesê 'Mamma, Jesus het met my gepraat in 'n droom en ek voel nou beter, want Jesus jok nooit nie. Ek het gedroom Mamma en Pappa trou weer. Mamma het in 'n koets gery wat deur wit perde getrek word en pappa het vir mamma 'n nuwe ring met 'n baie groot diamant gekoop.'
Ek het op daardie stadium nie geweet wat om vir haar te sê nie en kon net sluk aan die knop in my keel en vir haar 'n drukkie gee. Sy was 11 jaar oud en het werklik met die geloof van 'n kind onwrikbaar geglo dat haar droom gaan waar word.
Dit het waar geword, net sonder die koets en perde en die groot diamant. (Egskeidings is bekend daarvoor dat dit 'n mens finansïeel uitroei.)
Dis nou ñ bietjie meer as ñ jaar later en die werklike lewe saam met my eerste tweede man is vir mý ñ sprokie. Daar is verseker ñ draak of twee, maar ons is genadiglik ñ stiefma gespaar.
Ons saam wees is elke dag ñ happy ending. Moet nou asseblief nie hierdie te letterlik opneem nie.. Ons is immers nie meer spring chickens nie.
Die lewe is goed en ons is dankbaar.
Vandag was een van daardie dae wat ek voel ek het elke stukkie leef wat ek kon leef vandag geleef.
Ek het mooi dinge gesien, die son op my voel skyn, my asem het gejaag, my hart het te vinnig geklop en ek was sommer net sorgvry en vry.
Ek was omring deur mooi en liefde. Ek was saam met die mense van my asem. Ek het fotos met my oë geneem en dit veilig in my hart gebêre. Ek weet ek gaan dit oor en oor uithaal en weer leef.